पटना. पीएमसीएच के कैदी वार्ड से हत्या, बम ब्लास्ट और आर्म्स एक्ट का आरोपी दो कैदी खिड़की का रॉड काटकर फरार हो गए। घटना सोमवार अहले सुबह की है। वैशाली जेल का कैदी सोहन राय उर्फ सोहन गोप राघोपुर थाना क्षेत्र और जितेंद्र पासवान सदर थाना क्षेत्र का रहने वाला है। दोनों की सुरक्षा में वैशाली जिला बल के चार पुलिस कर्मी और दो होमगार्ड के जवान तैनात थे। बृजनाथी हत्याकांड में भी उछला था सोहन का नाम...
- मामले को गंभीरता से लेते हुए वैशाली एसपी राकेश कुमार ने पीटीसी राम जनम प्रसाद, हवलदार गोरखनाथ चौबे, राम तपस्या ठाकुर व सिपाही विनोद कुमार को निलंबित कर दिया गया है।
- बताया जा रहा है कि होमगार्ड के दो जवान विकास कुमार और चंद्र मोहन सिंह का बांड वैशाली डीएम के आदेश के बाद रद्द किया जा सकता है। सोहन पूर्व मुखिया है। उसकी पत्नी वर्तमान में जिला परिषद सदस्य है और पतोहू मुखिया है।
बृजनाथी हत्याकांड में भी उछला था सोहन का नाम
- लोजपा नेता बृजनाथी सिंह की हत्या के मामले में भी सोहन गोप का नाम चर्चे में आया था।
- पिछले साल फतुहा थाना क्षेत्र के कच्ची दरगाह के पास सिंह की हत्या एके47 से कर दी गई थी।
- यहां तक कहा जा रहा था कि सोहन गोप भी हत्याकांड के साजिश कर्ताओं में शामिल है।
- हालांकि पटना एसएसपी मनु महाराज और वैशाली एसपी राकेश कुमार ने इस बात से इंकार किया है।
हत्या सहित गंभीर अपराधों का आरोपी
- सोहन गोप पर हत्या सहित अन्य चार मामले दर्ज हैं। वहीं जितेंद्र पासवान पर हत्या, डकैती, बम विस्फोट और गांजा तस्करी के सात मामले दर्ज हैं।
- जितेंद्र किड़नी का मरीज है। 2 फरवरी से यहां भर्ती था। वहीं सोहन गोप 17 सितंबर 2016 से ही एडमिट था।
आगे की स्लाइड्स में पढ़ें कई दिनों से रची जा रही थी साजिश...
hin_Deva awa_Deva hin_Deva hin_Deva awa_Deva bho_Deva hin_Deva awa_Deva hin_Deva hin_Deva hin_Deva hin_Deva